หุ้นปิดบวก 8.37 จุด คลายกังวลศึกการค้า
หุ้นไทย วันที่ 26 ก.ย.62 ดัชนีปิดตลาดที่ระดับ 1,636.750 จุด เพิ่มขึ้น 8.37 จุด (+0.51%) มูลค่าการซื้อขาย 47,265.17 ล้านบาท
26 ก.ย. 2562

หุ้นไทย วันที่ 26 ก.ย.62 ดัชนีปิดตลาดที่ระดับ 1,636.750 จุด เพิ่มขึ้น 8.37 จุด (+0.51%) มูลค่าการซื้อขาย 47,265.17 ล้านบาท
นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยปรับตัวขึ้นมาในทิศทางเดียวกับตลาดหุ้นภูมิภาค หลังจากที่นายโดนัลด์ ทรัมป์ ประธานาธิบดีสหรัฐฯ ออกมาระบุว่าสหรัฐฯจะสามารถทำข้อตกลงการค้ากับจีนเร็วกว่าที่คาดไว้ ขณะที่มีรายงานข่าวระบุว่าจีนเตรียมสั่งซื้อเนื้อสุกรจากสหรัฐฯ เพิ่มขึ้น ทำให้บรรยากาศการเจรจาในเดือนต.ค.นี้มีทิศทางที่ดี
ขณะเดียวกันตลาดยังคาดหวังเรื่องการทำราคาปิดสิ้นงวดบัญชี (วินโดว์ เดรสซิ่ง ) ในช่วงปิดไตรมาส 3/62 ด้วย โดยตลาดยังเหลือวันทำการอีก 1-2 วันก่อนสิ้นเดือนก.ย.นี้ ทำให้ภาพตลาดน่าจะยังรีบาวด์ต่อเนื่อง แต่ปริมาณการซื้อขายช่วงนี้อาจจะยังไม่มากนัก เนื่องจากสภาพคล่องถูกดึงออกไปเพื่อจองซื้อหุ้นของบริษัท แอสเสท เวิรด์ คอร์ป (AWC)ที่จะเปิดเสนอขายให้ประชาชนทั่วไปครั้งแรก (IPO)
แนวโน้มวันพรุ่งนี้ (27 ก.ย.) คาดว่าตลาดหุ้นไทยยังมีทิศทางที่ดี แต่มูลค่าซื้อขายอาจจะยังไม่มากนัก โดยมองแนวรับที่ 1,630 จุด และแนวต้านที่ 1,645 จุด
5 หลักทรัพย์ที่มีมูลค่าการซื้อขายสูงสุด
CPALL มูลค่าการซื้อขาย 3,218.25 ล้านบาท ปิดที่ 79.75 บาท ลดลง 0.25 บาท
PTT มูลค่าการซื้อขาย 1,930.46 ล้านบาท ปิดที่ 46.00 บาท ราคาไม่เปลี่ยนแปลง 
ADVANC มูลค่าการซื้อขาย 1,530.73 ล้านบาท ปิดที่ 220.00 บาท เพิ่มขึ้น 5.00 บาท
GULFมูลค่าการซื้อขาย 1,441.96 ล้านบาท ปิดที่ 157.50 บาท เพิ่มขึ้น 5.50 บาท
KBANK มูลค่าการซื้อขาย 1,319.88 ล้านบาท ปิดที่ 159.50 บาท ลดลง 2.00 บาท